OpenLLM-France/wikimedia huggingface dataset:
# Resolució 2430 del Consell de Seguretat de les Nacions Unides

La Resolució 2430 del Consell de Seguretat de les Nacions Unides, fou adoptada per unanimitat el 26 de juliol de 2018. Després de reafirmar totes les resolucions sobre el conflicte de Xipre el Consell va ampliar el mandat de la Força de les Nacions Unides pel Manteniment de la Pau a Xipre (UNFICYP) durant sis mesos més fins al 31 de gener de 2019, alhora que, observant la manca de progressos després de la Conferència sobre Xipre a Crans-Montana l'agost del 2017, demana a les parts implicades i als líders de les dues comunitats a que es comprometin en el procés de solució del conflicte de Xipre. També va instar la implementació de mesures de foment de la confiança, inclosa l'obertura dels punts fronterers ja acordats, així com la promoció de contactes, intercanvis i cooperació entre comunitats.

## Referències

* ↑ Security Council Renews Mandate of United Nations Peacekeeping Force in Cyprus, Unanimously Adopting Resolution 2430 (2018) un.org, 26 de juliol de 2018

## Vegeu també

* Llista de resolucions del Consell de Seguretat de les Nacions Unides 2401 a la 2500 (2018 -)

## Enllaços externs

* PDF Text de la Resolució a UN.org
# Marta Bach i Pascual

Marta Bach i Pascual (Mataró, 17 de febrer de 1993) és una exjugadora de waterpolo catalana.
De ben petita, va formar part dels Capgrossos de Mataró essent una de les seves enxanetes. Formada al CN Mataró, amb aquest equip ha guanyat dues Copes de la Reina (2016 i 2022). Internacional amb la selecció espanyola, ha aconseguit dues medalles d'argent als Jocs Olímpics de Londres 2012 i de Tokio 2020, així com un diploma olímpic als de Rio de Janeiro 2016. També ha participat en cinc Campionats del Món entre 2011 i 2019, destacant una medalla d'or el 2013 i dues d'argent el 2017 i 2019. A més, va proclamar-se d'Europa 2014 i va aconseguir la medalla d'or als Jocs Mediterranis de Tarragona de 2018.
Entre d'altres reconeixements, va ser escollida millor esportista de l'any 2012 de Mataró.

## Palmarès
### Clubs

* 1 Copa LEN de waterpolo femenina: 2015-16
* 1 Lliga espanyola de waterpolo femenina: 2019-20
* 2 Copes espanyoles de waterpolo femenina: 2015-16, 2021-22
* 2 Supercopes espanyoles de waterpolo femenina: 2019-20, 2021-22
* 1 Copa Catalunya de waterpolo femenina: 2021-22

### Selecció espanyola

* 1 medalla d'argent als Jocs Olímpics d'Estiu de 2012
* 1 medalla d'argent als Jocs Olímpics d'Estiu de 2020
* 1 medalla d'or al Campionat del Món de waterpolo: 2013
* 2 medalles d'argent al Campionat del Món de waterpolo: 2011, 2019
* 1 medalla d'or al Campionat d'Europa de waterpolo: 2014
* 1 medalla de bronze al Campionat d'Europa de waterpolo: 2018
* 1 medalla d'or al Jocs Mediterranis de 2018

## Referències

* ↑ «Marta Bach i Pascual». Enciclopèdia de l'esport català. Barcelona: Grup Enciclopèdia Catalana.
* ↑ Martín, Luis «Una plata que sabe a oro» (en castellà). El País, 09-08-2012. ISSN: 1134-6582 [Consulta: 15 març 2020].
* ↑ «Querer (oro) es poder» (en castellà). El Mundo, 09-08-2012. [Consulta: 15 març 2020].
* ↑ «Medalla de plata per a una selecció espanyola femenina de waterpolo farcida de catalanes (5-14)». Ara, 07-08-2021. [Consulta: 11 agost 2021].
* ↑ «Marta Bach y Roser Tarragó, mejores deportistas de 2012 en Mataró» (en castellà). La Vanguardia, 23-03-2013. [Consulta: 15 març 2020].

## Enllaços externs

* Fitxa de Marta Bach Pascual - FINA (anglès)
* Fitxar de Marta Bach Pascual - RFEN
# Habitatge plurifamiliar al carrer Tapioles, 34 (Barcelona)

L'habitatge plurifamiliar al carrer Tapioles, 34 és una obra de Barcelona protegida com a Bé Cultural d'Interès Local.

## Descripció

Aquest immoble es troba al carrer Tapioles, al barri de Poble Sec. És un edifici entre mitgeres que consta de planta baixa, cinc pisos i terrat. A la planta baixa hi ha tres portes allindades flanquejades per robustos pilars amb capitell decorat amb dues espirals molt esquemàtiques que recorden a un capitell jònic. A partir del primer pis hi ha quatre obertures per planta seguint els mateixos eixos verticals. Al primer pis aquestes s'obren a un balcó corregut amb la barana de ferro forjat i llosana recolzada sobre mènsules. A partir del segon pis les dues portes centrals s'obren a un balcó corregut amb característiques similars al del primer pis, i les dels extrems són portes balconeres amb barana de pedra calada amb motius circulars i vegetals. Les llindes i els brancals de les obertures estan decorades amb relleus vegetals. El parament està decorat amb esgrafiats de color verd sobre fons salmó combinat amb frisos de rajola i d'esgrafitas de color marró sobre fons verd. La façana està coronada per una potent cornisa recolzada sobre mènsules, sobre la qual hi ha decoració de palmetes.

## Referències

* ↑ «Habitatge plurifamiliar al carrer Tapioles, 34». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 10 desembre 2017].

## Enllaços externs

* «Habitatge plurifamiliar al carrer Tapioles, 34». Cercador Patrimoni Arquitectònic. Ajuntament de Barcelona.
# Charike-ye Tārā

Charike-ye Tārā (persa: چریکه تارا, La balada de Tara) és una pel·lícula iraniana de 1979 dirigida per Bahram Beyzai. Va competir a la secció Un Certain Regard al 33è Festival Internacional de Cinema de Canes.

## Argument

Una vídua, Tara (Susan Taslimi), torna a la seva cabana amb els seus dos fills petits (Golbahar Eslami, Ghorbanali Falahi). Encara en camí, escolta que el seu avi ha mort. A la carretera, la Tara veu passar un "guerrer" de l'antiguitat (Manouchehr Farid).
Entre la seva herència paterna, la Tara troba una espasa que no li serveix de res. Tanmateix, intenta utilitzar-la per collir la seva collita sense èxit. Així que la llença al riu. El guerrer torna a aparèixer. El corrent d'aigua torna l'espasa. Tara la regala al guerrer que és l'últim supervivent d'un exèrcit des de l'antiguitat. Aquest últim, enamorat de Tara, ja no pot tornar al seu temps en el passat. La cunyada de la Tara (Tavous Zarei) té previst casar el seu germà, Ashoub (Siamak Atlassi) amb la Tara. Tara es nega. Ashoub segresta els fills de la Tara i l'acusa d'haver matat el seu germà.
Escèptica davant la presència llegendària del "guerrer", la Tara es troba amb ell de nou acusant-lo de sabotejar el món real amb un títol absurd. Un exèrcit s'aixeca del fons de l'aigua, i el "guerrer" s'escapa per amagar-se al cor del bosc. Tara promet al "guerrer" que el seguirà al seu món. El guerrer marxa el mar i es submergeix amb el seu cavall fins al fons de les aigües. La Tara s'apressa a seguir-lo, però les ones la fan enrere.

## Repartiment

* Susan Taslimi - Tara
* Manuchehr Farid - Guerrer
* Reza Babak - Ghalich
* Siamak Atlassi - Ashoob
* Mahin Deyham - Esposa del veí
* Mohammad Poursattar
* Sami Tahasuni
* Reza Fayazi - Veí
* Sirus Hassanpur

## Referències

* ↑ Ballad of Tara a cinemaldito.com
* ↑ «Festival de Cannes: Ballad of Tara». festival-cannes.com. [Consulta: 30 maig 2009].

## Enllaços externs

* Charike-ye Tārā a YouTube
# Adelaida de Vohburg

Adelaida de Vohburg (1127 - Weissenau Abbey, 25 de maig de 1187), també coneguda com a Adelheid, fou una reina alemanya, la primera dona de l'emperador Frederic I del Sacre Imperi Romanogermànic.
Adelaida fou filla de Diepold III, marcgravi de Vohburg, i d'Adelaida de Polònia, filla de Ladislau I Herman i Judit de Suàvia.
A la ciutat d'Eger abans del 2 de març de 1147, Adelaida es va casar amb Frederic de Suàvia, que es va convertir en duc de Suàvia un mes més tard. Frederic també va aconseguir ser triat com a successor del seu besoncle per part de pare, Conrad III d'Alemanya. Va ser coronat rei d'Alemanya el 4 de març de 1152. Adelaida es va convertir així en reina. No obstant això, ella no va tenir fills i Federico va demanar al Papa Eugeni III que s'anul·lés el matrimoni. Així es va concedir i es va confirmar a la ciutat de Constança el març de 1153. La justificació va ser la de la consanguinitat. Sense ser ja una reina, Adelaida es va casar amb Dietho de Ravensburg, welfische Ministerialer. Dietho va morir el 1180 o poc després. Adelaida li va sobreviure i va morir entre 1184 i 1190.

## Referències

* 1 2 «Adelaide of Vohburg (fl. 1140s)». Women in World History: A Biographical Encyclopedia. Gale Research Inc.. Arxivat de l'original el 2014-06-10. [Consulta: 8 gener 2013].

## Enllaços externs

* Llista dels marcgravis de Vohburg i els seus fills.
# St. Paris (Ohio)

St. Paris és una població dels Estats Units a l'estat d'Ohio. Segons el cens del 2000 tenia 1.998 habitants.

## Demografia

Segons el cens del 2000, St. Paris tenia 1.998 habitants, 781 habitatges, i 556 famílies. La densitat de població era de 886,7 habitants per km².
Dels 781 habitatges en un 38% hi vivien nens de menys de 18 anys, en un 55,8% hi vivien parelles casades, en un 11,4% dones solteres, i en un 28,8% no eren unitats familiars. En el 25,9% dels habitatges hi vivien persones soles l'11,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,56 i el nombre mitjà de persones que vivien en cada família era de 3,07.
Per edats la població es repartia de la següent manera: un 29,1% tenia menys de 18 anys, un 9,6% entre 18 i 24, un 29,6% entre 25 i 44, un 20,2% de 45 a 60 i un 11,6% 65 anys o més.
L'edat mediana era de 33 anys. Per cada 100 dones de 18 o més anys hi havia 82,8 homes.
La renda mediana per habitatge era de 39.917 $ i la renda mediana per família de 47.014 $. Els homes tenien una renda mediana de 35.417 $ mentre que les dones 22.326 $. La renda per capita de la població era de 16.811 $. Aproximadament el 8,8% de les famílies i el 8,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- St. Paris». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- St. Paris». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Vivers (desambiguació)

«Vivers» té aquests significats:
* Vivers, municipi de la comarca del Vallespir
* Castell de Vivers
* Vivers (Sant Joan les Fonts), monument històric del municipi de Sant Joan les Fonts (Garrotxa)
# Resolució 2432 del Consell de Seguretat de les Nacions Unides

La Resolució 2432 del Consell de Seguretat de les Nacions Unides, fou adoptada per unanimitat el 30 d'agost de 2018. Després d'observar la preocupant situació a Mali, els membres del consell van renovar les sancions de congelació d'actius i prohibició de viatjar imposades a determinades persones i entitats de Mali designades a la resolució 2374 (2017) fins al 31 d'agost de 2019, i també van ampliar el mandat del panell d'experts per comprovar el compliment de les sancions fins al 30 de setembre de 2019, alhora que demana a la Missió Multidimensional Integrada d'Estabilització de les Nacions Unides a Mali (MINUSMA) que assisteixi a la Comissió i al Grup d'Experts. També recorda al Panell d'Experts que han de remetre un informe a tot tardar el 28 de febrer de 2019.

## Referències

* ↑ Security Council Renews Sanctions Regarding Mali, Panel Monitoring Implementation, Unanimously Adopting Resolution 2432 (2018), un.org, 30 d'agost de 2018
* ↑ UN Security Council renews sanctions regime on Mali Arxivat 2018-08-30 a Wayback Machine., xinhua.net, 30 d'agost de 2018

## Vegeu també

* Llista de resolucions del Consell de Seguretat de les Nacions Unides 2401 a la 2500 (2018 -)

## Enllaços externs

* PDF Text de la Resolució a UN.org
# Martí Crespí Pascual

Martí Crespí Pascual (Sa Pobla, 15 de juny de 1987) és un futbolista professional mallorquí que actualment juga com a defensa amb el Barakaldo CF.

## Trajectòria esportiva

Procedeix de les categories inferiors de la UE Poblera abans de recalar a les categories inferiors del Real Mallorca. A finals de la temporada 2011/12 Joaquín Caparrós, tècnic mallorquinista, anuncià que no comptava amb ell, així com tampoc o feia amb els també defenses el Pau Cendrós i Pablo Cáceres, ambdós laterals. Després d'això Crespí posaria rumb a la Premier League d'Ucraïna fitxant pel FC Txornomorets Odessa del també mallorquí Sito Riera, germà de l'internacional Albert Riera.
Destaca en la seva trajectòria com a professional el fet d'haver estat un cop internacional Sots-19 i un altre cop internacional Sots-21 amb la selecció espanyola de futbol.
La seva posició natural és la de defensa central, encara que en el RCD Mallorca B destacà com a pivot defensiu i ja en el primer equip mallorquinista ho feu també com a lateral dret, aprofitant una inoportuna lesió del seu bon amic Pau Cendrós, qui ja recuperat relegà de nou Crespí al banquet. El dia 26 d'agost del 2013 va fitxar pel CE Sabadell.
Equips i temporades en les quals ha jugat:
| Temporada | Club | Categoria | Partits Jugats |
| 2006-2007 | RCD Mallorca B | | |
| 2007-2008 | Granada 74 | Lliga Adelante | 40 |
| 2008-2009 | Xerez C.D. | Lliga Adelante | 27 |
| 2009-2010 | Elx CF | Lliga Adelante | 34 |
| 2010-2012 | RCD Mallorca | Lliga BBVA | 13 |
| 2012-2012 | FC Txornomorets Odessa | Premier League d'Ucraïnaa | 12 |
| 2012-2013 | Real Racing Club de Santander | Lliga Adelante | 23 |
| 2013- | CE Sabadell | Lliga Adelante |

## Palmarès

Ascens a Lliga BBVA amb el Xerez C.D. (Temp. 08-09)

## Referències

* ↑ «Fitxa del jugador al web de la LFP». Web. Lliga de Futbol Professional. [Consulta: 28 agost 2014].
* ↑ «Plantilla del Primer equip del CE Sabadell». web. CE Sabadell. Arxivat de l'original el 9 d'agost 2015. [Consulta: 22 agost 2014].
* ↑ «Ficha en Futbolmercado». Arxivat de l'original el 2009-12-25. [Consulta: 30 agost 2009].

## Enllaços externs

* Fitxa al Web Oficial del RCD Mallorca Arxivat 2010-09-29 a Wayback Machine.
# Hal Sparks

Hal Sparks (va nàixer el 25 de setembre de 1969 a Cincinnati, Ohio) és un actor, presentador i humorista, més conegut pel seu paper de Michael Novotny en la sèrie de televisió estatunidenca Queer as Folk. Va saltar a la fama al presentar el programa Talk Soup del canal E! Entertainment TV.
A més d'actuar, Hal és també el cantant i guitarrista del grup de rock Zero 1 (anteriorment anomenada La banda de Hal Sparks). Els seus membres són Robert Hall (un amic de Hal) al baix i Miles Loretta (el seu cosí) a la bateria.

## Filmografia
### En televisió

* America's Funniest Mom 3 (2007) com presentador
* Tak and The Power of Juju (2007)
* Celebrity Paranormal Project (2006)
* Las Vegas (sèrie) (2003) en "Cash Springs Eternal" (2006)
* CSI: Crime Scene Investigation (2000) en l'episodi "Dog Eat Dog" (2005) com Digger James
* Queer as Folk (2000-2005) com Michael Charles Novotny-Bruckner
* Video Game Vixens (2005)
* Extreme Dodgeball (2004) com jugador dels Chicago Hitmen
* Frasier (1993) en l'episodi "Door Jam" (2003) com recepcionista
* One on One (2001) en els episodis "Unemployment Up, Pride Down" (2002) i "I Believe I Can Fly: Part 2" (2002) com Danny Davis Jr.
* Rendez-View (2001) en els episodis "She Loves Him, Loves Him Not" (2001) i "Belgian Boy Toy" (2002) com invitat
* Talk Soup com presentador (1999-2000)
* Martial Law (1998) en l'episodi "No Fare" (2000) com Ellroy Nelson
* Cheap Theatrix (1998)
* La doctora Quinn (1993) en l'episodi "Indian Agent" (1995) com Gentle Horse
* Lois y Clark: Las nuevas aventuras de Supermán (1993) en l'episodi "Witness" (1994) com Skateboarder

### En pel·lícules

* Denial (2006) (productor executiu)
* Spiderman 2 (2004) com l'Home de l'ascensor
* Lightning Bug (2004) com a diputat Dale
* Dickie Roberts: Former Child Star (2003) com a editor
* Bleacher Bums (2002) (TV) com Richie
* Dr. Dolittle 2 (2001) (veu) com School Fish #1
* ¿Colega, dónde está mi coche? (2000) com Zoltan
* Lost & Found (1999) com DJ
* Invader (1996) (veu) com comandant de la defensa del Fort Irwin
* Signs and Wonders (1995) (TV) com Rocker 2
* Chopper Chicks in Zombietown (1989) com Lance
* Frog (1987) (TV) com Jim

## Enllaços externs

* Pàgina oficial de Hal Sparks Arxivat 2019-10-02 a Wayback Machine.
* Pàgina oficial de la seua banda Zero 1 Arxivat 2014-02-09 a Wayback Machine.
* Myspace de Zero 1
# Cineasta

Un cineasta és qualsevol de les persones que treballa profesionalment en la realització d'una pel·lícula com ara un actor, un director de cinema, director de fotografia, guionista, càmera, tècnic de so…
És habitual que en l'argot del cinema el nom de cineasta es relaciona directament amb la figura del director, que en si mateixa conté de manera directa o indirecta, més d'una de les professions esmentades anteriorment.

## Grans cineastes

El 6 de juliol 2002 la web de Movie Maker va publicar una classificació dels 25 cineastes més influents de tots els temps llista completa.
* Alfred Hitchcock
* D. W. Griffith
* Orson Welles
* Jean-Luc Godard
* John Ford
* Stanley Kubrick
* Sergei Eisenstein
* Charlie Chaplin
* Federico Fellini
* Steven Spielberg
* Martin Scorsese
* Akira Kurosawa
* Ingmar Bergman
* John Cassavetes
* Billy Wilder
* Jean Renoir
* Francis Ford Coppola
* Howard Hawks
* François Truffaut
* Buster Keaton
* Fritz Lang
* John Huston
* Woody Allen
* Luis Buñuel
* Ernst Lubitsch

## Referències

* ↑ (anglès) The 25 Most Influential Directors of All Time Arxivat 2011-06-08 a Wayback Machine.
# Acobamba

«Acobamba» té aquests significats:
* Acobamba (ciutat d'Ancash), capital del districte d'Acobamba, a la província de Sihuas, departament d'Ancash
* Acobamba (Huancavelica), capital de la província d'Acobamba, al departament de Huancavelica
* Acobamba (ciutat de Junín), capital del districte d'Acobamba, a la província de Tarma, departament de Junín
* Districte d'Acobamba (Ancash), districte de la província de Sihuas, al departament d'Ancash
* Districte d'Acobamba (Huancavelica), districte de la província d'Acobamba, al departament de Huancavelica
* Districte d'Acobamba (Junín), districte de la província de Tarma, al departament de Junín
* Província d'Acobamba, província al departament de Huancavelica
# Steve Pinau

Steve Pinau (Le Mans, 11 de març del 1988) és un futbolista professional francès que juga per l'Aviron Bayonnais des del 2010.
Pinau, un jove internacional francès de les categories inferiors, va començar la seva carrera amb l'AS Monaco FC, jugant dos partits en la Ligue 1. Signà un contracte de cinc anys amb el Genoa CFC, però fou immediatament cedit a l'Hibernian. Pinau va fer el seu debut pels Hibs com una tardana substitució en un empat 1 a 1 front l'Inverness el 23 d'agost del 2008. El va deixar els Hibs al final del període de cessió, jugant només nou partits eixint des de la banqueta. El seu únic gol per l'Hibernian FC va ser marcat en una derrota per 4 a 3 contra el Greenock Morton a la Lliga de la Copa Escocesa.
L'AC Lugano va fitxar el davanter francès amb una cessió del Genoa CFC. per la temporada 09-10. Després de dos anys amb el Genoa CFC. i un mig any amb el Lugano, ell va ser cedit a l'AC Arles-Avignon.

## Referències

* 1 2 Steve Pinau Joins Hibernian Arxivat 2019-12-07 a Wayback Machine., lloc web oficial de l'Hibernian F.C., 12 d'agost del 2008.
* ↑ STEVE PINAU: UN NUOVO ATTACCANTE PER IL LUGANO Arxivat 2011-10-08 a Wayback Machine. (italià)
* ↑ STEVE PINAU SIGNE A l'ACA (francès)

## Enllaços externs

* Estadístiques sobre a la lliga francesa, LFP.fr, (francès)
* Dades estadístiques sobre Steve Pinau a soccerbase.com
# Vivets

Vivets és una masia situada al municipi de Riner a la comarca catalana del Solsonès.
# Resolució 2434 del Consell de Seguretat de les Nacions Unides

La Resolució 2434 del Consell de Seguretat de les Nacions Unides, fou adoptada per unanimitat el 13 de setembre de 2018. El Consell va aprovar l'extensió del mandat de la Missió de Suport de les Nacions Unides a Líbia (UNMIL) fins al 15 de setembre de 2019 amb l'encàrrec de donar suport les institucions líbies, supervisar i informar sonre els drets humans i assessorar al govern contra les accions d'Estat Islàmic.

## Referències

* ↑ Security Council Extends Mandate of United Nations Support Mission in Libya until 15 September 2019, Unanimously Adopting Resolution 2434 (2018), un.org, 13 de setembre de 2018

## Vegeu també

* Llista de resolucions del Consell de Seguretat de les Nacions Unides 2401 a la 2500 (2018 -)

## Enllaços externs

* PDF Text de la Resolució a UN.org
# Megastomatohyla

Megastomatohyla és un gènere de granotes de la família dels hílids que es troba als boscos dels estats mexicans de Veracruz i Oaxaca.

## Taxonomia

* Nom binomial i autor
* Megastomatohyla mixe (Duellman, 1965)
* Megastomatohyla mixomaculata (Taylor, 1950)
* Megastomatohyla nubicola (Duellman, 1964)
* Megastomatohyla pellita (Duellman, 1968)

## Referències

* IUCN (anglès)

## Enllaços externs

* Frost, Darrel R. 2007. Amphibian Species of the World: an Online Reference. Versió 5.1 (10 d'octubre del 2007).Megastomatohyla.http://research.amnh.org/herpetology/amphibia/index.php. American Museum of Natural History, Nova York, Estats Units. (Accedit a data 30 d'abril del 2008).
# Chagas

«Chagas» té aquests significats:
* Malaltia de Chagas, malaltia infecciosa
* Francisco das Chagas Marinho o Marinho Chagas (Natal, 1952 - João Pessoa, 2014)
* Luís de Chagas (segle xvi), religiós i compositor portuguès
* Paulo Henrique Chagas de Lima (1989), futbolista
# Tramuntana (desambiguació)

«Tramuntana» té aquests significats:
* El vent que ve del nord - la tramuntana
* El punt cardinal nord

## Vegeu també

* Sa Tramuntana, sector septentrional de Menorca
* Serra de Tramuntana, una serralada de Mallorca que ressegueix gran part de la costa nord.
* Cotxe Tramontana, un cotxe esportiu
Viccionari
# Acnàter

L'acnàter (Achnatherum calamagrostis), és una espècie de la família de les poàcies o gramínies, molt utilitzada com a planta ornamental i és una nativa de les muntanyes del sud i centre d'Europa, incloent els Països Catalans principalment als Pirineus (manca a les Illes Balears). També pot rebre el nom de sanadella de pedrusca.
És una planta que pot ser perenne en la majoria dels casos, fasciculada glabra de 5 a 120 cm d'alt que fa tofes grosses i compactes. Fulles amb limbe de 20-60 cm x 0,2-0,3 cm. Floreix de maig a agost, amb flors d'aspecte molt fràgil, que donen una lluentor especial daurada a la planta
El seu hàbitat són les pedrusques calcàries i penetra en els rosts argilosos i margosos erosionats. Dels 500 als 1850 m d'altitud.

## Referències

* ↑ «Acnàter a EOL» (en anglès). [Consulta: 15 juliol 2015].
* ↑ «Acnàter a The Plant List» (en anglès). [Consulta: 15 juliol 2015].
* 1 2 «Achnatherum calamagrostis». Noms de plantes. Corpus de fitonímia catalana. TERMCAT, Centre de Terminologia. [Consulta: 28 febrer 2022].
* ↑ Bolòs i Vigo Flora dels Països Catalans
* ↑ scottweberpdx. «Great Grasses - Achnatherum calamagrostis» (en anglès). [Consulta: 21 desembre 2020].